open-index/open-wikipedia-markdown huggingface dataset:
தென்திருவாலவாய் கோயில்

**தென்திருவாலவாய் கோயில்** அல்லது **தென் திரு ஆலவாய் கோயில்** என்பது, தமிழ்நாட்டின் மதுரை மாநகரில், தெற்கு மாசி வீதியில் அமைந்துள்ள மீனாட்சியம்மன் உடனுறை சிவபெருமான் கோயில் ஆகும். மூலவர் பெயர் சொக்கநாதர். அம்பாள் பெயர் மீனாட்சி. இங்குள்ள சிவமூர்த்தி அளவில் பெரியவர். இது தெற்கு திசைக்குத் தலைவனாகிய எமன் வழிபட்ட கோயில். இக்கோயில் மதுரையில் உள்ள பஞ்சபூத தலங்களில் அக்னி தலமாகும். திருவிளையாடற் புராணக் கதைகளில் ஒன்றான மதுரைக்கு எல்லை கட்டிய படலம் நிகழப்பெற்ற கோயில் இது.  மதுரை மீனாட்சி சுந்தரேஸ்வரர் கோயில் நிர்வாகத்தின் கீழ் வரும் கோயில்களில் இக்கோயிலும் ஒன்றாகும்.

## கோயில் சிறப்புகள்
*திருவிளையாடற் புராணக் கதைகளில் ஒன்றான மதுரைக்கு எல்லை கட்டிய படலம் நிகழப்பெற்ற கோயில் இது.
*திருநீற்றுப்பதிகம் பாடப்பெற்ற தலம்.
*தென் திருவாலவாய் சுவாமியை வணங்கினால் நோய் நொடிகள் நீங்கப்பெறுவதாக தொன் நம்பிக்கை.  
*இக்கோயிலில் உள்ள அரசமரத்தை 108 முறை வலம் வந்து திருவாலவாய சுவாமியை நினைத்து உள்ளம் உருகி வேண்டி நின்றால் மரணத்துன்பம் நீங்குகிறது. 
*இங்குள்ள மூர்த்தி மதுரையில் உள்ள தலங்களில் அளவில் பெரியவர். மதுரையில் உள்ள பழைய சொக்கநாதரை வழிபட்டால் செல்வம் செழிக்கும். இம்மையிலும் நன்மை தருவாருரை வணங்கினால் பதவி கிடைக்கும், தென்திருவாலவாய சுவாமியை வணங்கினால் மரண துன்பம் நீங்கும் என்று புராணங்கள் கூறுகின்றன. தவிர இந்த நான்கு ‌‌கோயில்களுக்கும் நடுவில் அமைந்துள்ள மீனாட்சி சுந்தரேசுவரரை வழிபட்டால் இந்நான்கும் பலன்களும் ஒருசேர கிடைக்கும்.

## தல வரலாறு
சைவ சமயத்தை சார்ந்த பாண்டிய அரசன் கூன் பாண்டியன் சமண சமயத்திற்கு மாறிவிடுகிறான். அரசி மங்கையர்க்கரசி சைவ சமயத்தை சார்ந்தவள். கணவனின் திடீர் மாற்றம் அவளுக்கு மிகுந்த வருத்தத்தை தந்தது. அதனால் சிவபெருமானிடம் சென்று மனமுருக அழுது வேண்டுகிறாள். அப்போது சிவபெருமான் கூன்பாண்டியனுக்கு வெப்பு நோய் தருகிறார். சமணர்கள் பலவிதமான மருத்துவம் செய்தும் கூன்பாண்டியனின் வெப்புநோயை குணப்படுத்த இயலவில்லை. மங்கையர்க்கரசியின் கனவில் சிவபெருமான் தோன்றி தென்திருவாலவாய் கோயிலுக்கு சென்று ஞானசம்பந்தரால் திருநீற்றுப்பதிகம் பாடிய சிவபெருமானுக்கு அனைத்து அபிசேக அர்ச்சனைகளும் ‌செய்து அந்த திருநீற்ற‌ை கூன்பாண்டியன் மீது பூசி விட்டால் வெப்பு நோய் தீர்ந்து விடும் என்று கூறுகிறார். உடனே அதுபடியே செய்ய அந்த வெப்பு நோய் தீர்ந்து விடுகிறது.
இதனால் கூன்பாண்டியன் சமணத்திலிருந்து மீண்டும் சைவ சமயத்திற்கு வந்து சிவதொண்டு புரியலானார் என வரலாறு கூறுகிறது

## மேற்கோள்கள்

## வெளி இணைப்புகள்
*தென்திருவாலவாய் கோயில்

## இதனையும் காண்க
*ஆதிசொக்கநாதர் கோயில்
*இம்மையிலும் நன்மை தருவார் கோயில்

பகுப்பு:மதுரை மாவட்டம்
பகுப்பு:மதுரை
பகுப்பு:மதுரை மாவட்டத்திலுள்ள சிவன் கோயில்கள்
ஒற்றைப் பிணைப்பு

வேதியியலில், **ஒற்றைப் பிணைப்பு** *(single bond)* என்பது இரண்டு அணுக்களுக்கு இடையே உள்ள ஒருவகையான பிணைப்பாகும். இப்பிணைப்பு உருவாக்கத்தில் இரண்டு இணைதிறன் எதிர்மின்னிகள் பங்கேற்கின்றன. அதாவது, ஒற்றைப் பிணைப்பு உருவாகுமிடத்தில் இரண்டு அணுக்களும் ஒரு சோடி எதிர்மின்னிகளைப் பங்கீடு செய்து கொள்கின்றன.
 
பிணைப்பில் ஈடுபடும் அணுக்களுக்கிடையே எதிர்மின்னிகள் பங்கீடு அடைவதால் உண்டாகும் பிணைப்பு சகப்பிணைப்பு என்ப்படும். எனவே, ஒற்றைப் பிணைப்பு என்பது சகப் பிணைப்பின் ஒரு வகையாகும்.

இச்செயன்முறையின் போது அணுக்கள் நிலையான எட்டு எதிர்மின்னி அமைப்பைப் பெறுகின்றன. பங்கீடு செய்து கொள்ளும் போது அணுக்களில் உள்ள எதிர்மின்னிகள் இரண்டும் அவற்றின் சுற்றுப்பாதையில் ஏகபோகமாக  இருப்பதில்லை. மாறாக இரண்டு எதிர்மின்னிகளும் ஏதாவதொரு சுற்றுப்பாதையில் நேரத்தைச் செலவிடுகின்றன. இரண்டு சுற்றுப்பாதைகளும் மேற்பொருந்தும் நேரத்தில் எதிர்மின்னிகள் பங்கீடு செய்து கொள்கின்றன. அவ்வாறு அணுச் சுற்றுப்பாதைகள் மேற்பொருந்துவதால் உருவாகும் அணுக்களுக்கு இடைப்பட்ட பிணைப்பே சகப் பிணைப்பு என்றழைக்கப்படுகிறது. பொதுவாக அணுக்களின் இணைதிறன் கூட்டில் உள்ள சுற்றுப்பாதையின் எதிர்மின்னிகள் இப்பங்கீட்டில் பங்கேற்கின்றன.

லூயிசு புள்ளி அமைப்புமுறையில் ஒற்றைப் பிணைப்பு, AːA அல்லது A-A என்று குறித்துக் காட்டப்படுகிறது. A என்பது பிணைப்பில் உள்ள தனிமத்தைக் குறிக்கிறது. முதலாவது முறையில் இரண்டு புள்ளிகளை ஒன்றன்கீழ் ஒன்றெனச் செங்குத்தாக வைத்திருப்பது, ஒவ்வோர் எதிர்மின்னியும் பங்கீடுசெய்து கொண்டுள்ளது என்பதை வெளிக்காட்டுவதாகக் கொள்ளலாம். இரண்டாவது முறையில் ஒரு சிறிய கிடைக்கோடு வரைந்து இரண்டு எதிர்மின்னிகளும் ஒரு பிணைப்பாகப் பங்கீடு செய்து கொண்டன என்று குறிப்பிடுவதாகக் கொள்ளலாம்.
 
இரட்டைப் பிணைப்பு அல்லது முப்பிணைப்பும் கூட சகப்பிணைப்பாக இருக்கமுடியும். இவ்விரண்டு பிணைப்புகளையும் விட ஒற்றைப் பிணைப்பு பலங்குறைந்தது ஆகும். சகப்பிணைப்பபின் உட்கூறுகளை ஆய்வு செய்வதன் மூலம் இவ்வகையான வலிமை வேறுபாட்டிற்கான காரணத்தை அறியமுடியும்.

## மேற்கோள்கள்


பகுப்பு:வேதிப் பிணைப்பு
மண்வாசனை (திரைப்படம்)

**

**மண்வாசனை*' (*Mann Vasanai'') 1983 ஆம் ஆண்டு வெளியிடப்பட்ட தமிழ்த் திரைப்படமாகும். இப்படம் ஒரு தெலுங்கு திரைப்படத்தை மூலமாகக் கொண்டுத்த தயாரிக்கப்பட்டது.. பாரதிராஜாவின் இயக்கத்தில் வெளிவந்த இத்திரைப்படத்தில் பாண்டியன், ரேவதி மற்றும் பலர் நடிக்க, இளையராஜா இசையமைத்திருந்தார்..

## நடிகர்கள்
*பாண்டியன்
*ரேவதி
*ராமநாதன் 
*சேனாதிபதி 
*சூர்யகாந்த் 
*விஜயன்
*வினு சக்ரவர்த்தி
*அனிதா பாலன் 
*காந்திமதி
*சத்யா

## பாடல்கள்
சிறப்பான வரவேற்பு பெற்ற பாடல்களைக் கொண்ட இத்திரைப்படத்திற்கு இளையராஜா இசையமைத்திருந்தார்.

## மேற்கோள்கள்

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:பாரதிராஜா இயக்கிய தமிழ்த் திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
பகுப்பு:பாண்டியன் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:காந்திமதி நடித்த திரைப்படங்கள்
சூத்திர வகை

**சூத்திர வகை** என்பது சூத்திரங்களின் ஆறு வகைகள் யாவை என்பதை விளக்கும் நன்னூல் நூற்பாவாகும்.

பல திறப்பொருள்களையும் உள்ளடக்கிப் பொதுவாக அமையும் பிண்டச் சூத்திரம், அவ்வாறு பொதுவாகக் கூறப்பட்ட பல திறப் பொருள்களையும் தொகுத்துக் கூறும் தொகைச் சூத்திரம், தொகுத்துச் சொல்லப்பட்டவற்றைப் பின்னர் வகுத்துக் கூறும் வகைச் சூத்திரம், வகுத்துக் கூறப்பட்டவற்றைப் பின்னர் குறிப்பிட்டுச் சொல்லும் குறிச் சூத்திரம், செயன்முறையையும் முடிவுகளையும் அறிவிக்கும் செய்கைச் சூத்திரம், இதுவரை கூறப்பட்ட சூத்திரங்களுக்கு விதிவிலக்குகள் யாவை என்பதைச் சொல்லும் புறனடைச் சூத்திரம் எனச் சூத்திரங்கள் ஆறு வகைப்படும். 

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
மாமிடிபூடி வெங்கடரங்கய்யா

**மாமிடிபூடி வெங்கடரங்கய்யா** (தெலுங்கு: మామిడిపూడి వెంకటరంగయ్య; ஆங்கிலம்: Mamidipudi Venkatarangayya) என்பவர் பிரபலமான தெலுங்கு எழுத்தாளர் ஆவார். இவர் 1889ஆம் ஆண்டில் நெல்லூர் மாவட்டத்தில் உள்ள கோவூர் வட்டத்துக்கு உட்பட்ட புரிணி என்ற ஊரில் பிறந்தார். 1968ஆம் ஆண்டில், இவருக்கு பத்மபூசன் விருது வழங்கப்பட்டது. இவர் சங்கிரக ஆந்திர விஞ்ஞான கோசம் என்ற நூலை எழுதியுள்ளார்.

## கல்வி
இவர் பச்சையப்பன் கல்லூரியிலும், சென்னைப் பல்கலைக்கழகத்திலும் பயின்றார்.

## நூல்கள்
* மன பரிபாலகுலு (1962)
* மன சாசன சபாலு (1963)
* ஆந்திராலோ சுவதந்த்ரிய சமரமு

## மூலங்கள்

## மேற்கோள்கள்

பகுப்பு:இந்திய எழுத்தாளர்கள்
பகுப்பு:1889 பிறப்புகள்
பகுப்பு:1982 இறப்புகள்
பகுப்பு:பத்ம பூசண் விருது பெற்றவர்கள்
பகுப்பு:நெல்லூர் மாவட்ட நபர்கள்
இம்மையிலும் நன்மை தருவார் கோயில்

**இம்மையிலும் நன்மை தருவார் கோயில்**, மதுரை நகரின் மையப் பகுதியில், தெற்கு மாசி வீதி - மேலமாசி வீதி சந்திப்பில் அமைந்துள்ளது. கிழக்கு பார்த்த நிலையில் அமைந்த லிங்கத்திற்கு கீழ்புறத்தில் சிவனும் பார்வதியும் இலிங்கத்திற்கு பூஜை செய்யுமாறு மேற்கு நோக்கி காட்சியளிக்கின்றனர். இத்தலம் *பூலோக கைலாயம்* என வழங்கப்படுகிறது.  இக்கோவிலின் மூலவர் பெயர் *சொக்கநாதர்*. அம்பாள் பெயர் *மத்தியபுரி நாயகி*. உற்சவ மூர்த்தி சோமாஸ்கந்தர் ஆவார். தல விருட்சம் *வில்வம் மரம்* ஆகும். . இக்கோயில் மேற்கு திக்கு நோக்கி அமைந்துள்ளது என்பது குறிப்பிடத்தக்கது.

## பெயர்க் காரணம்
இப்பிறப்பில் செய்த பாவங்களை இப்பிறப்பிலேயே மன்னித்து நன்மை தருவதால், இக்கோயில் மூலவர் சொக்கநாதரை *இம்மையிலும் நன்மை தருவார்* என்று அழைக்கப்படுகிறார்.
 
## தல வரலாறு
மதுரையை ஆண்ட மீனாட்சியை சிவபெருமான் மணந்து கொண்டார். பின் இத்தலத்தில் ஒரு லிங்கத்தை பிரதிட்டை செய்து, பூஜித்த பின்பே மதுரையின் மன்னராக பொறுப்பேற்றுக் கொண்டார்.

## சன்னதிகள்
இத்தலத்தில் ஜுரத்தைக் நீக்கும் ஜுரதேவர், மனைவி ஜுரசக்தியுடன் காட்சி அளிக்கும் சன்னதி அமைந்துள்ளது. காசி விஸ்வநாதர் விசாலாட்சியுடன் வெள்ளை நிறத்தில் காட்சி தருகிறார். இக்கோயில் சண்டிகேஸ்வரை சிவனிடம் பரிந்துரைக்கும் சண்டிகேஸ்வரர் என்று அழைக்கிறார்கள். பைரவர் சன்னதி புகழ்பெற்றது. இங்கு அம்பாள் சன்னதி பீடத்தில் கல்லால் ஆன ஸ்ரீசக்கரம் அமைந்துள்ளது.

## வேண்டுதல்கள்
*திருமணமாகாதவர்கள் இக்கோயில் அம்மனை வேண்டினால் நல்ல வரன் அமையும் என்பதால் அம்மனுக்கு "மாங்கல்ய வரபிரசாதினி'  என்ற பெயருமுண்டு. 
*மதுரையிலுள்ள பஞ்சபூத தலங்களில் இது பூமித் தலமென்பதால், புது கட்டடம் கட்டத் துவங்குபவர்கள் பிடி மண்ணை எடுத்து வந்து வழிபட்டு, அம்மண்ணைக் கொண்டு கட்டிடத்தை எழுப்புகிறார்கள். 
*சிவபெருமானே மதுரையின் அரசராக பொறுப்பேற்கும் முன் இங்கு லிங்க பூஜை செய்ததால், பொறுப்பான பதவி ஏற்கும் முன்பும் சிவனுக்கு, "ராஜ உபச்சார அர்ச்சனை' செய்து வேண்டிக்கொள்கிறார்கள். 

## காட்சியகம்

File:Immaiyilum Nanmai Tharuvaar Kovil.jpg|கோபுரம்
File:Immaiyilum nanmai tharuvaar Temple3.jpg|கொடி மரம்  
File:Immaiyilum nanmai tharuvaar Temple2.jpg|காமதேனு வாகனத்தில் சிவ-சக்தி
File:Immaiyilum nanmai tharuvaar Temple1.jpg|சிவ-சக்தி சிற்பம்
File:Immaiyilum Nanmai Tharuvaar Temple.jpg|கோயிலின் முக்கிய வாயில்


## மேற்கோள்கள்


## வெளி இணைப்புகள்
*இம்மையில் நன்மை தருவார் கோவில்  
*இம்மையில் நன்மை தருவார் கோவில் மாலை மலர் செய்தித்தாள் 
*இம்மையில் நன்மை தருவார் கோவில்
*இம்மையிலும் நன்மை தருவார் கோயில், மதுரை, காணொளிக் காட்சி
*இம்மையில் நன்மை தருவார் கோயிலில் மாசித்திருவிழா, காணொளிக் காட்சி

## இதனையும் காண்க
*ஆதிசொக்கநாதர் கோயில்
*தென்திருவாலவாய் கோயில் 
*மதுரை மீனாட்சி சுந்தரேஸ்வரர் கோயில் 

பகுப்பு:மதுரை மாவட்டத்திலுள்ள சிவன் கோயில்கள்
தனிமங்களின் ஆக்சிசனேற்ற நிலைகளின் பட்டியல்

**தனிமங்களின் ஆக்சிசனேற்ற நிலைகளின் பட்டியல்** (*list of oxidation states of the elements*) (முழு எண்களாக மட்டுமுள்ளவை) இங்கு தரப்பட்டுள்ளது. மிகப் பொதுவாகக் காணப்படுபவை தடித்த எழுத்துகளில் தரப்பட்டுள்ளன. நார்மன் கிரன்வுட், எர்ன்சாவ் ஆகியோரின் கருத்துகளின் அடிப்படையில் சிலவற்றைக் கூடுதலாகச் சேர்த்து இந்த அட்டவணை பட்டியலிடப்பட்டுள்ளது. ஆக்சிசனேற்ற நிலை 0 எல்லாத் தனிமங்களுக்கும் பொதுவானது என்பதால் அது தனிமங்களின் குறியீடு உள்ள வரிசையிலேயே கொடுக்கப்பட்டுள்ளது. 1889 ஆம் ஆண்டில் மெண்டெலீவ் இந்த அட்டவணையின் மாதிரியை வடிவமைத்தார். தனிமங்களுடைய ஆக்சிசனேற்ற நிலைகளின் ஆவர்த்தனப் பண்பு இவ்வட்டவணையில் வெளிப்படுகிறது.

## பட்டியல்

இதே போன்ற ஒரு வடிவப் படம் (கீழே கொடுக்கப்பட்டுள்ளது) 1919 ஆம் ஆண்டில் இர்விங் இலேங்முர் என்ற அமெரிக்க வேதியியலாளரால் பயன்படுத்தப்பட்டது. தொடக்கக் காலத்தில் வெளியிடப்பட்ட எண்ம விதியின் கூறுகள் ஆக்சிசனேற்ற எண்களின் ஆவர்த்தனப் பண்புகளுடன் பொருந்தியதால் இவ்விதியை அவர் ஏற்றுக்கொண்டார்.

:

## மேற்கோள்கள்

ஆக்சிசனேற்றம்
குன்றக்குடி முருகன் கோயில்

thumb|குன்றக்குடி சண்முகநாதப் பெருமான்
**குன்றக்குடி குன்றவர் முருகன் கோயில்**, சிவகங்கை மாவட்டம், குன்றக்குடி எனும் ஊரின் குன்றின் உச்சியில் சண்முகநாதர்,  வள்ளி – தெய்வானையுடன், ஆறுமுகங்களும் பன்னிரு திருக்கரங்களுடன் காட்சி தருகிறார்.  இக்கோயிலில் குடிகொண்ட முருகனை குறித்து அருணகிரிநாதர் தம் திருப்புகழில் பாடியுள்ளார்.

## அமைவிடம்
மதுரையிலிருந்து எண்பது கிலோ மீட்டர் தொலைவில் அமைந்துள்ளது. குன்றக்குடியிலிருந்து ஐந்து கிலோமீட்டர் தொலைவில் பிள்ளையார்பட்டி கோயில் உள்ளது. காரைக்குடியில் இருந்து 12 கிலோமீட்டர் தொலைவில் உள்ளது. இங்கிருந்து மதுரை செல்லும் பேருந்தில் சென்று குன்றக்குடி கோவிலுக்கு செல்லலாம்.

## இதனையும் காண்க
* குன்றக்குடி  குன்றவர் குடைவரை கோயில்

## மேற்கோள்கள்


## வெளி இணைப்புகள்
*குன்றக்குடி

பகுப்பு:கௌமாரம்
பகுப்பு:சிவகங்கை மாவட்டத்திலுள்ள முருகன் கோயில்கள்
வேதாங்கங்கள்

**வேதாங்கங்கள்**, வேதத்தின்  ஆறு உறுப்புகள் என்று சொல்லப்படுகின்றன. வேத ஒலிகளையும் அக்ஷரங்களையும் புரிந்து கொண்டு சரியான முறையில் பயன்படுத்த வேதாங்கங்கள் மிக முக்கியமாய் இருக்கின்றன. வேதங்களைக் கற்பிப்பதில் வேதாங்கங்களுக்கு முதன்மை இடம் அளிக்கப்படுகிறது.

வேதாங்கங்கள் எண்ணிக்கையில் ஆறு வகைப்படும்.

# சீக்ஷா – உச்சரிப்பு முறைகளை விளக்குவது
# வியாகரணம் – இலக்கணம்
# சந்தஸ் – செய்யுள் இலக்கணம்
# நிருக்தம் - சொல் இலக்கணம் 
# ஜோதிடம் – வானசாஸ்திரம்
# கல்பம் – செயல்முறை, கிரியைகளுக்கேற்ற தந்திரம், வேள்வி விளக்கம், வேள்விச்சாலை அமைக்க வேண்டிய க்ஷேத்திரக் கணிதம் ஆகியவை அடங்கியது

இவை ஒவ்வொன்றும் ஒரு உறுப்பாக, வேதங்களின் ஒரு அங்கமாகக் கருதப்படுவதால் இவையனைத்தும் வேதாங்கங்கள் அல்லது  **ஆறு சாத்திரங்கள்** என்பர்.

பகுப்பு:சமசுகிருத நூல்கள்
பகுப்பு:பண்டைய இலக்கியம்
ஏற்காடு விரைவுவண்டி

**ஏற்காடு விரைவுவண்டி** (வண்டி எண்: 22649/22650) என்னும் வண்டியை இந்திய ரயில்வேயின் தென்னக இரயில்வே இயக்குகிறது. இது ஈரோட்டையும், சென்னையையும் இணைக்கிறது.

## நிறுத்தங்கள்
*சென்னை
*பெரம்பூர்
*திருவள்ளூர்
*அரக்கோணம்
*சோளிங்கர்
*வாலாசாபேட்டை
*காட்பாடி
*குடியாத்தம்
*ஆம்பூர்
*வாணியம்பாடி
*சோலையார்பேட்டை
*திருப்பத்தூர் (வேலூர் மாவட்டம்)
*மொரப்பூர்
*புட்டிரெட்டிபட்டி
*பி. மல்லாபுரம்
*சேலம்
*சங்ககிரி
*ஈரோடு

## சான்றுகள்

பகுப்பு:தமிழகத்தில் தொடருந்து போக்குவரத்து
பகுப்பு:ஏற்காடு
புரோமசமிலம்

**புரோமசமிலம்** (Bromous acid) என்பது HBrO2 என்ற மூலக்கூற்று வாய்ப்பாடு கொண்ட ஓர் அமிலமாகும். இவ்வமிலத்தில் புரோமின் +3  ஆக்சிசனேற்ற நிலையில் உள்ளது. புரோமசமிலத்தின் உப்புகள் புரோமைட்டுகள் எனப்படுகின்றன. இந்த அமிலம் நிலையற்றது மற்றும் ஒரு வினையில் இடைநிலையாக உருவாகிறது. உதாரணமாக, ஐப்போபுரோமைட்டுகளின் ஆக்சிசனேற்ற வினையின் போது இது இடைநிலையாகத் தோன்றுகிறது.

## வேதியியல்
மரபார்ந்த வேதியியல் முறை அல்லது மின்வேதியியல் முறையில் நேர்மின் முனை ஆக்சிசனேற்றம் வழியாக புரோமசமிலத்தைத் தயாரிக்க முடியும்.

:HBrO + HClO &rarr; HBrO2 + HCl

ஐப்போ புரோமசமிலத்தை விகிதச் சிதைவுக்கு உட்படுத்தினால் அது புரோமசமிலம் மற்றும் ஐதரோபுரோமிக் அமிலம் ஆகியனவாகப் பிரிகிறது.
 
:2 HBrO &rarr; HBrO2 + HBr

புரோமிக் அமிலமும் ஐதரோ புரோமிக் அமிலமும் விகிதச்சேர்க்கை வினையில் ஈடுபட்டு புரோமசமிலத்தைக் கொடுக்கின்றன.
 
:2 HBrO3 + HBr &rarr; 3 HBrO2

## சேர்மங்கள்
பல புரோமைட்டு சேர்மங்கள் நிலைப்புத்தன்மையுடன் காணப்படுகின்றன. இவற்றைத் தனித்துப் பிரிக்கவும் இயலும். உதாரணமாக , NaBrO2• 3H2O மற்றும் Ba(BrO2)2•H2O.

## பயன்கள்
பெர்மாங்கனேட்டுகளை மாங்கனேட்டுகளாக ஒடுக்கும் வினைகளில் புரோமைட்டுகள் பயன்படுகின்றன.

:2MnO + BrO + OH− → 2MnO + BrO + H2O

## மேற்கோள்கள்

பகுப்பு:ஐதரசன் சேர்மங்கள்
பகுப்பு:புரோமின் சேர்மங்கள்
பகுப்பு:ஆக்சிசனேற்றும் அமிலங்கள்
பகுப்பு:ஆக்சிசனேற்றிகள்
பகுப்பு:புரோமைட்டுகள்
முதல் வசந்தம்

**முதல் வசந்தம்** என்பது 1986ஆவது ஆண்டில் வெளியான ஒரு இந்தியத் தமிழ்த் திரைப்படமாகும். மணிவண்ணன் இயக்கிய இப்படத்தை பி. கலைமணி தயாரித்திருந்தார். இப்படத்தில்  சத்யராஜ், பாண்டியன், மலேசியா வாசுதேவன் மற்றும் ரம்யா கிருஷ்ணன் ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு இளையராஜா இசையமைத்திருந்தார்.

## நடிகர்கள்
*சத்யராஜ் - குங்குமப்பொட்டு கவுண்டர்
*பாண்டியன்
*ரம்யா கிருஷ்ணன்
*சந்திரசேகர்
*மலேசியா வாசுதேவன்-வேட்டுவக் கவுண்டர்
*வெண்ணிற ஆடை மூர்த்தி
*வினு சக்கரவர்த்தி
*மகாலட்சுமி
*சாந்திகிருஷ்ணா
*விஜயா
*சின்னிஜெயந்த்
*உசிலமணி
*பீலி சிவம்
*டைபிஸ்ட் கோபு

## பாடல்கள்
இப்படத்திற்கு இசையமைத்தவர் இசைஞானி இளையராஜா ஆவார். 

## மேற்கோள்கள்

## வெளி இணைப்புகள்
* 

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மணிவண்ணன் இயக்கிய திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:மலேசியா வாசுதேவன் நடித்த தமிழ்த் திரைப்படங்கள்
பகுப்பு:பாண்டியன் நடித்த திரைப்படங்கள்
பகுப்பு:ரம்யா கிருஷ்ணன் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
சிறப்புப்பாயிரம் பொதுவிதி

**சிறப்புப்பாயிரம் பொதுவிதி** என்பது ஒரு நூலில் அமையவேண்டிய சிறப்புப் பாயிரம் எப்படி அமையவேண்டும் என்பதற்கான இலக்கணம் ஆகும்.

## பொதுவிதி
ஒரு நூலின் சிறப்புப் பாயிரம் எவ்வாறு அமையவேண்டும் என்பதற்கு நன்னூல் காட்டும் பொதுவிதி:

:”நூல் இயற்றிய ஆசிரியனுடைய பெயர், எந்த நூலின் அடிப்படையில் இந்த நூல் வந்தது, நூல் வழங்கும் நிலத்தின் எல்லை, நூலின் பெயர், நூலின் இயைபு, நூல் சொல்லும் பொருள், நூலைக் கேட்பதற்கு உரியவர்கள், கேட்டலால் அவர்கள் பெறும் பயன், ஆகிய எட்டு செய்திகளும் விளங்குமாறு எடுத்து உரைத்தல் சிறப்புப் பாயிரத்தின் இலக்கணமாகும்”. 

:”நூல் இயற்றப்பட்டக் காலம், அது அரங்கேறிய அவை, நூல் இயற்றுவதற்கான காரணம், ஆகியனவற்றையும் சேர்த்துச் சிறப்புப் பாயிரத்தின் இயல்புகள் பதினொன்று என்று கூறுபவர்களும் உண்டு”.

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
கொழும்பு கலங்கரை விளக்கம்

**கொழும்பு கலங்கரை விளக்கம்** அல்லது **கொழும்பு வெளிச்சவீடு** எனப்படுவது, இலங்கைத் தலைநகர் கொழும்பில் துறைமுகத்துக்கு அண்மையில் உள்ள கலங்கரை விளக்கம் ஆகும். இலங்கைத் துறைமுக அதிகாரசபையினால் இயக்கிப் பேணப்பட்டுவரும் இது கொழும்புத் துறைமுகத்திற்குத் தெற்கேயுள்ள கல்பொக்க முனையில், மரைன் டிரைவ் சாலையோரம் கடலைப் பார்த்தபடி அமைந்துள்ளது. கொழும்புத் துறைமுக விரிவாக்கத் திட்டங்களின்போது கட்டப்பட்ட புதிய கட்டிடங்கள் பழைய கலங்கரை விளக்கத்தின் ஒளியை மறைத்ததனால், அது கைவிடப்பட்டது. அதற்குப் பதிலாக 1952ல் இப்புதிய கலங்கரை விளக்கம் கட்டப்பட்டது. இது இலங்கையின் முதலாவது பிரதமரான கௌரவ டி. எஸ். சேனநாயக்காவினால் திறந்துவைக்கப்பட்டது.

29 மீட்டர் (95 அடி) உயரம் கொண்ட இந்தக் கலங்கரை விளக்கம் 12 மீட்டர் (39 அடி) உயரமான மேடையொன்றின் மீது அமைக்கப்பட்டுள்ளது. இம்மேடையின் மேல் நான்கு மூலைகளிலும் நான்கு சிங்கச் சிற்பங்கள் உள்ளன. இதன்மீது ஏறி பரந்த கடற்காட்சியைப் பார்க்க முடியும் என்பதால் பொது மக்களும், கொழும்புக்குச் சுற்றுலா வருபவர்களும் இவ்விடத்துக்கு வருவர். இலங்கையில் உள்நாட்டுப் போர் தீவிரமடைந்த காலத்தில், துறைமுகம், கடற்படைத் தலைமையகம் போன்ற உயர் பாதுகாப்புப் பகுதிகளுக்கு அண்மையில் இருந்ததால், இப்பகுதிக்கு மக்கள் வருவது கட்டுப்படுத்தப்பட்டது.

## மேற்கோள்கள்

பகுப்பு:கொழும்பிலுள்ள அரசு கட்டடங்கள்
பகுப்பு:இலங்கையில் உள்ள கலங்கரை விளக்கங்கள்
காரை

**காரை**  என்பது, (தாவர வகைப்பாடு : *Canthium parviflorum*) தமிழகத்தின் பழத்தாவரங்களில் ஒன்றாகும். இது காரச்செடி என்றும் அழைக்கப்படும் இதன் காய்கள் **காரக்காய் **என்றும் அழைக்கப்படுகிறது.  இது ஒரு முள்செடியாகும். தமிழகமெங்கும் காணப்படுகின்றது. இது ஒரு பூக்கும் தாவர இனமாகும். இதன் இலையும் முள்ளும் மாற்றடுக்கில் அமைந்த குத்துச் செடியாகும். இதன் காய்கள் பச்சை நிறத்தில் காணப்படும். பிறகு மஞ்சள் நிறமாக முதிர்ந்து மங்கலான மஞ்சள் நிறப் பழமாகும். இதன் காய்கள், பழங்கள் உண்ணக்கூடியவை. இதன் இலை, பழம் ஆகியவை மருத்துவப் பயனுடையவை. இத்தாவரம் தொண்டை நாட்டில் காஞ்சி நகருக்கு அருகில் உள்ள திருக்கச்சி நெறிக் காரைக்காடு மற்றும் கோவை காரமடை அரங்கநாதர் கோவிலின் தல விருட்சமாக உள்ளது மரங்களின் மருத்துவப் பயன்கள், சு. திருஞானம். பக்.58

## மேற்கோள்

பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
கோட் ரெட் (கணினிப் புழு)

**கோட் ரெட்** (*Code Red*)என்பது இணையத்தில் ஜூலை 15, 2001 ஆம் ஆண்டு கண்டறியப்பட்ட ஒரு கணினிப் புழுவாகும். இது மைக்ரோசாப்ட் நிறுவனத்தின் இணையத் தகவல் சேவை ஏவலகத்தில் செயல்படும் கணினிகளை தாக்கியது.

இந்த கணினிப் புழு முதலில் கண்டறிந்தது இஅய் (*eEye*) டிஜிட்டல் செக்யூரிட்டி நிறுவனத்தின் ஊழியர்கள் மார்க் மெய்பிரெட் மற்றும் ரியான் பெர்மெஹ் ஆவர். கணினி புழுவை கண்டுபிடித்த நேரத்தில் அவர்கள் அருந்தி கொண்டிருத்த *கோட் ரெட் மௌன்டைன் டியு* குளிர்பானத்தின் பெயரையே "கோட் ரெட்" என்று கணினிப்புழுவுக்கும் வைத்தனர்.

## இவற்றையும் பார்க்க
* கணினி நச்சுநிரல்
* எரித மின்னஞ்சல்
* திராயன் குதிரை

## மேற்கோள்கள்

## வெளி இணைப்புகள்
*Code Red II analysis, Steve Friedl's Unixwiz.net, last update 22 August 2001
*CAIDA Analysis of Code-Red, Cooperative Association for Internet Data Analysis (CAIDA) at the San Diego Supercomputer Center (SDSC), updated November 2008 
*Animation showing the spread of the Code Red worm on 19 July 2001, by Jeff Brown, கலிபோர்னியா பல்கலைக்கழகம் (சான் டியேகோ), and David Moore, CAIDA at San Diego Supercomputer Center
பகுப்பு:கணியக்குற்றம்
கால்சியம் குளோரேட்டு

**கால்சியம் குளோரேட்டு** *(Calcium chlorate)* என்பது குளோரிக் அமிலத்தினுடைய கால்சியம் உப்பு ஆகும். இதன் மூலக்கூற்று வாய்பாடு Ca(ClO3)2  ஆகும். பொட்டாசியம் குளோரேட்டு போலவே இதுவும் ஒரு வலிமையான ஆக்சிசனேற்றியாகும். வாணச்செய்முறையை முறைபடுத்த கால்சியம் குளோரேட்டைப் பயன்படுத்த முடியும். கரிமப் பொருள்கள் போன்ற ஆக்சிசன் ஒடுக்கிகள் முன்னிலையில் வலிமையாக சூடுபடுத்தும் போது இது வெடிக்க நேரிடலாம்.
 
வலிமையான் ஆக்சிசனேற்றிகளின் முன்னிலையில் கால்சியம் குளோரைடை ஆக்சிசனேற்றம் செய்யும் போது கால்சியம் குளோரேட்டு உருவாகிறது.

## மேற்கோள்கள்

பகுப்பு:குளோரேட்டுகள்
பகுப்பு:கால்சியம் சேர்மங்கள்
பகுப்பு:ஆக்சிசனேற்றிகள்
பெய்லி பாலம்

**பெய்லி பாலம்** (*Bailey bridge*) என்பது  முன்னரே தயாரிக்கப்பட்ட ஒரு வகை சிறிய பாலம் ஆகும். இது இரண்டாம் உலகப் போரின்போது 1940-1941 ஆம் ஆண்டில் ஆங்கிலேயர்களால் இராணுவ பயன்பாட்டிற்காக உருவாக்கப்பட்டது. மேலும் இந்தப் பாலத்தின் மூலம் பிரிட்டன், கனடா மற்றும் அமெரிக்க படைசார் பொறியியல் பிரிவுகள் விரிவான பயன்பாட்டைக் கண்டது. பெய்லி பாலத்தை உருவாக்குவதற்கு சிறப்பு கருவிகள் அல்லது கனரக உபகரணங்கள் தேவையில்லை. சிறியதாகவும், மெல்லியதாகவும் இருக்கும் மரம் மற்றும் எஃகு பாலத்தின் கூறுகள் சரக்கு வாகனங்களில் கொண்டு செல்லப்பட்டு, பழு தூக்கிகள் பயன்படுத்தாமல், கைகளாலேயே உயர்த்தப்பட்டன. பாலங்கள் தொட்டிகளை சுமக்கும் அளவுக்கு வலுவாக இருந்தன. பெய்லி பாலங்கள் கட்டிட பொறியியல்  கட்டுமானத் திட்டங்களில் தொடர்ந்து பயன்படுத்தப்பட்டு வருகின்றன. மேலும் பாதசாரிகள் மற்றும் வாகன போக்குவரத்திற்கு தற்காலிக பயன்பாட்டை வழங்குகின்றன. ஒரு பெய்லி பாலம் மற்றும் அதன் கட்டுமானம் 1977 ஆம் ஆண்டில் வெளியான *ஏ பிரிட்ஜ் டூ ஃபார்* திரைப்படத்தில் முக்கியமாக இடம்பெற்றது.

## வடிவமைப்பு
வலது|thumb| பிரான்சின் கால்வாடோஸில் உள்ள ரான்வில்லில் உள்ள  அருங்காட்சியகத்தில் பெய்லி பாலம்
வலது|thumb| 1943 செப்டம்பரில்  இத்தாலிய இராணுவப் பொறியாளர்களால்  ஒரு பெய்லி பாலம் கட்டப்படுகிறது

1975 இல் மிக நீளமான பெய்லி பாலம் சேவைக்கு வந்தது. இந்த 788 மீட்டர் (2,585 அடி) நிளம் கொண்ட இந்த இருவழிப் பாலம் ஆஸ்திரேலியாவின் ஹோபார்ட்டில் உள்ள தெர்வென்ட் ஆற்றைக் கடந்தது. 1977 அக்டோபர் 8,  அன்று டாஸ்மன் பாலத்தின் புனரமைப்பு நிறைவடையும் வரை பெய்லி பாலம் பயன்பாட்டில் இருந்தது. பெய்லி பாலங்கள் உலகம் முழுவதும் வழக்கமான பயன்பாட்டில் உள்ளன. 2018 ஆம் ஆண்டில், இந்திய ராணுவம் மும்பையில் உள்ள பயணிகள் இரயில் நிலையமான எல்பின்ஸ்டோன் சாலையிலும், கர்ரே சாலை மற்றும் அம்பிவிலியிலும் மூன்று புதிய தடங்களை அமைத்தது. சில மாதங்களுக்கு முன்னர் ஏற்பட்ட 2017 ,மும்பை கூட்ட நெரிசலுக்கு மாற்றாக இவை விரைவாக அமைக்கப்பட்டன. கூட்ட நெரிசலில் 22 பேர் இறந்தனர்.

## மேற்கோள்கள்

## வெளி இணைப்புகள்

* Bailey Bridges in New Zealand
* Animated build of a modern Mabey Compact 200 Bridge (similar to the original Bailey Bridge)
* US Army Field Manual FM5-277 Dated 9 May 1986.

பகுப்பு:கட்டுமான அமைப்புகள்
பகுப்பு:கட்டுமானப் பொறியியல்
கொண்டை உழவாரன்

**கொண்டை உழவாரன்** (*Hemiprocne coronata; Crested treeswift*) என்னும் ஒரு வகையான உழவாரக் குருவி அல்லது உழவாரன் (Swift) பறவையானது அபோடிடே (*Apodidae*) என்ற குடும்பத்தைச் சேர்ந்தது. இப்பறவை பார்ப்பதற்குத் தூக்கணாங்குருவி போன்று காணப்படும், ஆனால் இது பறந்து கொண்டே அதன் உணவைப் பிடிக்கும் பழக்கம் கொண்டது.

பார்ப்பதற்குக் கொஞ்சம் ரீங்காரப்பறவை போன்றுகாணப்பட்டாலும் ஹெமபிரிசிடி (*Hemiprocnidae*) என்ற ஒரு தனிக் குடும்பத்தைச் சேர்ந்தது. கொண்டையுள்ள உழவாரன் 23 செமீ (9 அங்குலம்) நீள முள்ள  ஒரு பெரிய மெல்லிய பறவை ஆகும். இந்த வகை இனங்கள் மேற்புறம் புறா போன்ற சாம்பல் நிறத்திலும், கீழே வெள்ளை நிறத்திலும் உள்ளது. இதன் நீண்ட இறக்கைகள் ஒரு இருண்ட சாம்பல் நிறத்தில் இருக்கும். ஆண் பறவையானது பக்கவாட்டில் ஆரஞ்சு நிற முகம் கொண்டது. இந்த இனங்களின் அழைப்பு ஒரு கடுமையான ஒலி அலைப்பு  உடையது.

## பரம்பல் மற்றும் வாழ்விடம்
அது இந்தியா, இலங்கை, பூட்டான், நேபாளம், வங்கதேசம், மியான்மர், தாய்லாந்து, வியட்நாம், கம்போடியா, லாவோஸ், சீனா போன்ற நாடுகளில் காணப்படுகிறது.  இவை வெளிப்படையான வனப்பகுதி மற்றும் இலையுதிர் காடுகளில் காணப்படுகின்றன. இவை இந்தியாவில் பொதுவாக திறந்தவெளி சுற்றுச்சூழல்களில் காணப்படுகின்றன. பெரும்பாலும் பறவைகள் இவை 365 மீ (1,198 அடி) மேற்பட்ட உயரத்தில் உள்ள பகுதிகளில் வாழ்கின்றன. கொண்டையுள்ள உழவாரன் மரத்தின் கிளைகளில், ஒரு சிறிய கூடு கட்டி, சமயத்தில் ஒரே ஒரு நீல நிற முட்டை இடுகிறது , ஆண், பெண் பறவைகள் இருபாலரும் அடைகாப்பதை வழக்கமாக கொண்டுள்ளன.

## மேற்கோள்

பகுப்பு:உழவாரன்கள்
பகுப்பு:தெற்காசியப் பறவைகள்
பகுப்பு:தென்கிழக்காசியப் பறவைகள்
மேரி அடேலா பிளெகு

**மேரி அடேலா பிளேக்** (*Mary Adela Blagg*, மே 17, 1858 &ndash;  ஏப்பிரல் 14, 1944) ஒரு ஆங்கிலேய வானியலாளர்.

இவர் சுட்டாஃபோர்டுசயரில் உள்ள சீடில் எனும் இடத்தில் பிறந்துள்ளார். தன் வழ்நாள் முழுவதும் அங்கேயே வாழ்ந்துள்ளார். மேரி ஜான் சார்ள்சு பிளேகுக்கும் ஃபிரான்சு கரோலின் ஃபூட்டிட்டுக்கும் மகளாகப் பிறந்துள்ளார். இவர் தனது தாயின் நூல்களைப் படித்துக் கணிதவியற் பயிற்சி பெற்றுள்ளார். இவர் 1875இல் கென்சிங்டனில் பள்ளியில் சேர்ந்து அங்கு இயற்கணிதமும் செருமன் மொழியும் பயின்றுள்ளார். பிறகு இவர் ஞாயிறு பள்ளி ஆசிரியராக வேலை செய்துள்ளார். மேலும் இளம்பெண்கள் நட்புக் கழகத்தில் கிளைச் செயலாளராக இருந்துள்ளார்.

பல்கலைக்கழக விரிவாக்கத் திட்ட்த்தின்கீழ் ஜே.ஏ. ஃஆர்டுகேசிலிடம் பயின்றதும் தன் நடு அகவையில் வானியலில் ஆர்வம் கவியப் பெற்றுள்ளார். பின்னவர் ஜான் எர்செலின் பெயரன் ஆவார்.  இவரது பயிற்றுநர் அறிவுரையின்பேரில் நிலாப்பரப்பியலை ஆய்வுக்கு எடுத்துக்கொண்டுள்ளார். குறிப்பாக, கோள்களின் சீரான பெயெரீடு குறித்த ஆய்வை மேற்கொண்டுள்ளார். (அப்போது இருந்த நிலாவரைவுகளில்  காட்டப்படும் அதன் கூறுபாடுகளின் பெயர்களில் ஏராளமான குழறுபடிகள் நிலவின.)

புதியதாக உருவாகிய பன்னாட்டுக் கல்விப்புலங்களின் கழகம் இவரிடம் 1905இல் நிலாவின் கூறுபாடுகள் குறித்த சீர்மிகு பட்டியலை உருவாக்கும் பணியை நல்கியது. இந்த அரியதும் நெடியதுமான பணியை இவர்  எசு. ஏ. சாந்தருடன் இணைந்து மேற்கொண்டார். இம்முடிவுகள் 1913இல் வெளியிடப்பாட்டன. இதில் கழகத்தால் தீர்வு காணவேண்டிய நீண்ட குழறுபடிகளின் பட்டியலைத் தந்துள்ளார். மேலும் மாறியல்பு விண்மீன்களைக் குறித்தும் பேரா. எச். எச். டர்னருடன் இணைந்து இவர் கணிசமான ஆய்வுகளை மேற்கொண்டுள்ளார்.இவை மாதவரி அறிக்கைகள் இதழில் தொடர்கட்டுரைகளாக வெளியாகின. இப்பணியில் பெரும்பாலான ஆய்வை மேரி பிளேகுதான் செய்தார் எனப் பேராசிரியரே மனந்திறந்து ஒப்புக்கொண்டுள்ளார்.

பன்னாட்டு வானியல் ஒன்றியத்தின் நிலாக்குழுமத்தில் 1920இல் இணைந்தார். அவருக்கு நிலாப்பெயரீட்டுமுறையைத் தரப்படுத்தும் பணி தரப்பட்டது.இப்பணியை வானியலாளர் கார்ள் முல்லருடன் இணைந்து செய்தார். கார்ள் முலர் ஓர் ஓய்வுபெற்ற அரசு பணியாளரும் பயில்நிலை வானியளாளரும் ஆவார். இருவரும் இணைந்து 1935இல் *நிலா பரப்புருவங்களின் பெயர்கள்* என்ற தலைப்பில் இருதொகுதிகளை வெளியிட்டனர். இது பிறகு இதற்காக அனைவரும் பின்பற்றும் தரமான பார்வைநூலாக அமைந்தது.

வாழ்நாள் முழுவதும் தன்னார்வப் பணிகளில் பங்கேற்றுள்ளார். முதல் உலகப் போரின்போது பெல்ஜிய அகதிக் குழந்தைகளைக் கவனித்துக் கொண்டுள்ளார். அவரது ஆர்வம் சதுரங்க விளையாட்டத்தில் கவிந்திருந்த்து. அவரது நினைவு இருப்பிடத்தில் பணிவும் அடக்கமும் நிரம்பிய ஏன், ஒரு துறவி போன்றவர்" என்று குறிப்பிடப்பட்டுள்ளார். இவர் எந்தக் கூட்டங்களுக்குமே போனதில்லையாம்.

நிலாவில் உள்ள ஒரு குழிப்பள்ளம் இவரது நினைவாக பிளேகுக் குழிப்பள்ளம்  எனப் பெயரிடப்பட்டுள்ளது.

## நூல்தொகை

*Blagg, M.A., ''On a Suggested Substitute for Bode's Law,'' Monthly Notices of the Royal Astronomical Society, Vol. LXXIII 6, April 1913:414:422..
*M. A. Blagg, *Collated List of Lunar Formations*, Edinburgh, 1913.
*M. A. Blagg and Karl Müller, *Named Lunar Formations*, London, 1935 &mdash; vol. 1, catalogue; vol. 2, maps.

## மேற்கோள்கள்


## வெளி இணைப்புகள்

*David Darling article.
*Obituary notice.

பகுப்பு:1858 பிறப்புகள்
பகுப்பு:1944 இறப்புகள்
பகுப்பு:பிரித்தானிய வானியலாளர்கள்
பகுப்பு:நிலாவியலாளர்கள்
பகுப்பு:பெண் வானியலாளர்கள்
பகுப்பு:ஆங்கிலேய வானியலாளர்கள்
கோபால்ட்(II) செலீனைடு

**கோபால்ட்(II) செலீனைடு** (Cobalt(II) selenide) என்பது CoSe என்ற மூலக்கூற்று வாய்பாடு கொண்ட ஒரு கனிம வேதியியல் சேர்மமாகும். 

## மேற்கோள்கள்

பகுப்பு:கோபால்ட்(II) சேர்மங்கள்
பகுப்பு:செலீனைடுகள்
பகுப்பு:நிக்கல் ஆர்சனைடு படிகக் கட்டமைப்பு
கோபால்ட்(II) குளோரேட்டு

கோபால்ட்(II) குளோரேட்டு (Cobalt(II) chlorate) என்பது Co(ClO3)2 என்ற மூலக்கூற்று வாய்பாடு கொண்ட ஒரு வேதிச் சேர்மமாகும்.  கோபால்ட்(II) சல்பேட்டு மற்றும் பேரியம் குளோரேட்டு ஆகியவற்றுக்கு இடையிலான இரட்டை இடப்பெயர்ச்சி வினையின் மூலமாக கோபால்ட்(II) குளோரேட்டைத் தயாரிக்க முடியும்.

எல்லா குளோரேட்டுகளையும் போல கோபால்ட்(II) குளோரேட்டும் ஒரு ஆக்சிசனேற்றியாகும்.
 
## மேற்கோள்கள்


பகுப்பு:கோபால்ட்(II) சேர்மங்கள்
பகுப்பு:குளோரேட்டுகள்
பகுப்பு:ஆக்சிசனேற்றிகள்
மதனகோபால சுவாமி கோயில்

**மதனகோபால சுவாமி கோயில்** என்பது தமிழ்நாடு மாநிலத்தில் மதுரை நகரத்தின் மேல மாசி வீதி -  தெற்கு மாசி வீதி சந்திப்பில், பெரியார் பேருந்து நிலையத்தின் அருகில் அமைந்துள்ள ஒரு பெருமாள் கோயில் ஆகும். இது கிருஷ்ணன் கோயில் ஆகும். மூலவர், மதனகோபால சுவாமி என்ற பெயருடன் கையில் புல்லாங்குழலுடன்,  ச‌‌த்‌தியபாமா‌ – ருக்மணி சமேதராக அருள் புரிகிறார். மதுரவல்லி தாயார் மற்றும் ஆண்டாள் சன்னதிகள் தனியாக உள்ளன. தல விருட்சம் வாழை மரம் ஆகும்..

பிரித்தானியாவின் இந்தியப் பேரரசு காலத்தில், மதனகோபால சுவாமி கோயில் கற்றூண்களில் பல, அமெரிக்க ஐக்கிய நாட்டிற்கு எடுத்துச் செல்லப்பட்டு, அங்குள்ள பிலடெல்பியா காட்சிக்கூடத்தில் ஒரு மண்டபமாக அமைக்கப்பட்டுள்ளது.

கூடலழகர் பெருமாள் கோயில் மற்றும் இம்மையிலும் நன்மை தருவார் கோயில் ஆகியவை மதனகோபால சுவாமி கோயிலுக்கு மிகமிக அருகில் அமைந்துள்ள இரு கோயில்களாகும்.

## பிற சன்னதிகள்
*நவநீதகிருஷ்ணன் சன்னதி
*சக்கரத்தாழ்வார் சன்னதி
	 	 
## தலச்சிறப்பு
ஆண்டாளும் பெரியாழ்வாரும் ஒரு முறை திருவில்லிபுத்தூரிலிருந்து ஸ்ரீரங்கம் செல்லும் வழியில், மதனகோபால சுவாமியை வழிப்பட்டுச் சென்றதாக இக்கோயில் தல புராணம் கூறுகிறது.

## துணைக் கோயில்கள்
மதனகோபால சுவாமி கோயில் நிர்வாகத்தின் கீழ் அமைந்த கோயில்கள்:

# ஆஞ்சநேயர் கோயில், கிருஷ்ணராயர் தெப்பக்குளம், மதுரை - 625001
# வேங்கடமூர்த்தி ஐயனார் கோயில், அனுப்பானடி, மதுரை - 625009
# சேவகபெருமாள் ஐயனார் கோயில் & வெங்கடாஜலபதி கோயில், ஆலமரம் பேருந்து நிறுத்தம், அண்ணாநகர், மதுரை - 625020

## திருவிழாக்கள்
* கிருஷ்ண ஜெயந்தி
* இராம நவமி 
* வைகுண்ட ஏகாதசி
* வசந்தோற்சவம்
* பாவை நோன்பு
* திருக்கல்யாணம்

## மேற்கோள்கள்

## வெளி இணைப்புகள்
*கோயிலின் அதிகாரப்பூர்வமான இணையதளம் 

பகுப்பு:தென்கலை வைணவக் கோயில்கள்
பகுப்பு:மதுரை
பகுப்பு:மதுரை மாவட்டத்திலுள்ள பெருமாள் கோயில்கள்
பகுப்பு:கிருஷ்ணர் கோயில்கள்
விடிஞ்சா கல்யாணம்

**விடிஞ்சா கல்யாணம்** 1986-ஆம் ஆண்டில் வெளியான ஒரு இந்தியத் தமிழ்த் திரைப்படமாகும். மணிவண்ணன் இயக்கிய இத்திரைப்படத்தில் சத்யராஜ், ஜெயஸ்ரீ ஆகியோர் முக்கிய கதாபாத்திரங்களில் நடித்திருந்தனர்.

## கதை
ஒரு பாசமான தாயும் (சுஜாதா) மகளும் (ஜெயஸ்ரீ) சேர்ந்து இளைஞன் ஒருவனைக் கொன்றுவிடுகிறார்கள். மகளின் மானம் காக்க அந்தக் கொலை நிகழ்கிறது. யாரும் அறியாதவகையில் அந்தச் சடலத்தை ஒரு முகட்டிலிருந்து உருட்டிவிடுகிறார்கள். இது யார் கண்ணிலும் படாது என்று திரும்பிவிடுகிறார்கள். ஆனால் அது சிறையிலிருந்து தப்பி வந்திருக்கும் மரண தண்டனைக் கைதி ஒருவர் (சத்யராஜ்) கண்ணில்பட்டுவிடுகிறது. அந்தக் கைதி நேரடியாக அந்தத் தாயும் மகளும் குடியிருக்கும் வீட்டுக்கு வந்து, அந்தக் கொலையை வெளியில் சொல்லிவிடுவேன் என்று மிரட்டி தனது காரியங்களைச் சாதித்துக்கொள்கிறார். அந்தக் கொலையை விசாரிப்பதோ மகளை மணந்துகொள்ள இருக்கும் காதலன். தாயும் மகளும் யாரைக் கொன்றார்கள், அந்தத் தூக்குத் தண்டனைக் கைதி யார், அவருக்கும் தாய், மகளுக்கும் என்ன தொடர்பு போன்றவற்றைத் தெளிபடுத்திச் செல்கிறது திரைக்கதையின் பிற்பகுதி.
## நடிகர்கள்
*சத்யராஜ்
*ஜெயஸ்ரீ
* சுஜாதா
* விஜயகுமார்
* சின்னி ஜெயந்த்
* தியாகு
## பாடல்கள்
இத்திரைப்படத்திற்கு இளையராஜா இசையமைத்தார் மற்றும் பாடல்களை வாலி, புலமைப்பித்தன் மற்றும் கங்கை அமரன் இயற்றியுள்ளனர்.

## மேற்கோள்கள்

## வெளி இணைப்புகள்

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மணிவண்ணன் இயக்கிய திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:சுஜாதா நடித்த திரைப்படங்கள்
கோபால்ட்(III) நைட்ரேட்டு

**கோபால்ட்(III) நைட்ரேட்டு** (Cobalt(III) nitrate) என்பது Co(NO3)3 என்ற மூலக்கூற்று வாய்பாடு கொண்ட ஒரு கனிம வேதியியல் சேர்மமாகும்.

## மேற்கோள்கள்

பகுப்பு:கோபால்ட்(III) சேர்மங்கள்
பகுப்பு:நைட்ரேட்டுகள்
ஆஷ்ரம் விரைவுவண்டி

**ஆஷ்ரம் எக்ஸ்பிரஸ்** (Ashram Express) 12915 மற்றும் 12916 ஆகிய எண்களுடன் செயல்படும் அதிவிரைவுவண்டி. இது அகமதாபாத் சந்திப்புக்கும் பழைய டெல்லிக்கும் இடையே செயல்படுகிறது. இது 12915 என்ற எண்ணில்  அகமதாபாத் சந்திப்பிலிருந்து பழைய டெல்லிக்கும், 12916 என்ற எண்ணில் பழைய டெல்லியில் இருந்து அகமதாபாத் சந்திப்பிற்கும் செயல்படுகிறது.

1990 ஆம் ஆண்டு காலகட்டத்தில், ஆஷ்ரம் விரைவுவண்டிக்கான ரயில் பாதை குறுகிய இருப்புப் பாதையிலிருந்து, அகலப்பாதையாக மாற்றப்பட்டது. அதற்கு முன்பு குறுகிய இருப்புப்பாதையாக இருந்தவரை ஆஷ்ரம் எக்ஸ்பிரஸ் 505 மற்றும் 506 வண்டி எண்களுடன் செயல்பட்டது.

## வழித்தடமும் நிறுத்தங்களுக்கான நேரமும்
12915 என்ற வண்டி எண்ணுடன் செயல்படும் ஆஷ்ரம் எக்ஸ்பிரஸ், அகமதாபாத் சந்திப்பில் இருந்து தினமும் மாலை 6.30 மணியளவில் புறப்பட்டு பழைய டெல்லியினை அடுத்த நாள் காலை 10.10 மணியளவில் வந்தடைகிறது.

12916 என்ற வண்டி எண்ணுடன் செயல்படும் ஆஷ்ரம் எக்ஸ்பிரஸ், பழைய டெல்லியிருந்து தினமும் மாலை 3.20 மணியளவில் புறப்பட்டு அகமதாபாத் சந்திப்பினை அடுத்த நாள் காலை 7.40 மணியளவில் வந்தடைகிறது.

## சராசரி வேகம்
வண்டி எண் 12915 ஆஷ்ரம் எக்ஸ்பிரஸ், 15 மணி நேரம் மற்றும் 40 நிமிடங்களை பயண நேரமாகக் கொண்டுள்ளது. 18 நிறுத்தங்களுடன் சுமார் 938 கிலோ மீட்டர் தூரத்தினை மணிக்கு 59 கிலோ மீட்டர் வேகத்தில் கடக்கிறது. இது சராசரியாக 2 நிமிடங்கள் தாமதத்துடன் புறப்படுகிறது, அத்துடன் சராசரியாக 29 நிமிடங்கள் தாமதத்துடன் வந்தடைகிறது. இதன் ரயில்பெட்டிகளின் அமைப்பு பின்வருமாறு அமையும்:

L – SLR – GEN – GEN – S1 – S2 – S3 – S4 – S5 – S6 – S7 – S8 – S9 – S10 – S11 – S12 – S13 – B3 – B2 – B1 – A1 – HA1 – GEN – GEN - SLR
அதேபோல் வண்டி எண் 12916 ஆஷ்ரம் எக்ஸ்பிரஸ், 16 மணி நேரம் மற்றும் 20 நிமிடங்களை பயண நேரமாகக் கொண்டுள்ளது. 18 நிறுத்தங்களுடன் சுமார் 938 கிலோ மீட்டர் தூரத்தினை மணிக்கு 57 கிலோ மீட்டர் வேகத்தில் கடக்கிறது. இது சராசரியாக எவ்வித தாமததும் இல்லாமல் புறப்படுகிறது, அத்துடன் சராசரியாக 5 நிமிடங்கள் தாமதத்துடன் வந்தடைகிறது. இதன் ரயில்பெட்டிகளின் அமைப்பு பின்வருமாறு அமையும்:

L – SLR – GEN – GEN – HA1 – B1 – B2 – B3 – S13 – S12 – S11 – S10 – S9 – S8 – S7 – S6 – S5 – S4 – S3 – S2 – S1 - GEN – GEN – SLR
ஆஷ்ரம் எக்ஸ்பிரஸ், BGKT WDP4/WDP4B/WDP4D என்ற இஞ்சினை பயன்படுத்தி தற்போது செயல்பட்டு வருகிறது.

## குறிப்புகள்

பகுப்பு:இந்திய விரைவுவண்டிகள்
சுமித் நாகல்

**சுமித் நாகல்** (*Sumit Nagal*, ஆகத்து 14, 1997) இந்தியா|இந்திய டென்னிசு விளையாட்டு வீரர்.

2015ஆம் ஆண்டு இளையோருக்கான விம்பிள்டன் கோப்பை போட்டியில் சிறுவர்களுக்கான இரட்டையர் பட்டத்தை வியட்நாம் விளையாட்டாளர் நாம் ஹோவாங் லையுடன் இணைந்து வென்றுள்ளார். இளையோருக்கான பெருவெற்றி பட்டமொன்றை வெல்லும் ஆறாவது இந்தியராவார்.
## மேற்சான்றுகள்

பகுப்பு:இந்திய டென்னிஸ் வீரர்கள்
பகுப்பு:1997 பிறப்புகள்
பகுப்பு:வாழும் மக்கள்
கோபால்ட்(III) ஆக்சைடு

**கோபால்ட்(III)  ஆக்சைடு** *(Cobalt(III) oxide)* என்பது Co2O3 என்ற மூலக்கூற்று வாய்பாடு கொண்ட ஒரு கனிம வேதியியல் சேர்மமாகும். CoO மற்றும் Co3O4 என்று கோபால்ட்டின் இரண்டு ஆக்சைடுகளின் பண்புகள் நன்றாக வரையறுக்கப்பட்டிருந்த போதிலும் கோபால்ட்(III)  ஆக்சைடு தயாரிப்பதற்குரிய முறைகளும் விவரிக்கப்பட்டுள்ளன. இதன்படி கோபால்ட்(II) உப்புகளான கோபால்ட்(II) நைட்ரேட் போன்ற உப்புகள் சோடியம் ஐப்போகுளோரைடின் நீர்த்த கரைசலுடன் சேர்த்து வினைப்படுத்தினால் கருப்புநிற திண்மம் கிடைக்கிறது. சில முறைமைகளில் வினையூக்கி ஓப்கலைட் Co2O3 என்ற ஆக்சைடைக் கொண்டிருக்கிறது.

## இவற்றையும் காண்க
*கோபால்ட் ஆக்சைடு நானோதுகள்கள்

## மேற்கோள்கள்

பகுப்பு:கோபால்ட்(III) சேர்மங்கள்
பகுப்பு:ஆக்சைடுகள்
பகுப்பு:செசுகியுவாக்சைடுகள்
செல்லத்தம்மன் கண்ணகி கோயில்

**செல்லத்தம்மன் - கண்ணகி கோயில்**, மதுரை பெரியார் பேருந்து நிலையத்திலிருந்து இரண்டு கி. மீ., தொலைவில் சிம்மக்கல் பகுதியில், வடக்கு மாசி வீதியில் அமைந்துள்ளது. செல்லத்தம்மன் மணி, அரிவாள், கத்தி, சூலாயுதம், கபாலம், தவலாம், உடுக்கை ஆகிய ஆயுதங்களுடன் அபய வரத எட்டுக் கரங்களுடன் அமர்ந்த நிலையில் தனது வலது காலை மடக்கி, இடது காலில் அரக்கனை தலையில் மிதித்த நிலையில் உள்ளாள். கையில் கொன்றை மலர் வைத்திருக்கிறாள் தேவி செல்லத்தம்மன். செல்லத்தம்மனுக்கு பூஜைகள் நடத்தி முடித்த பின், கண்ணகிக்கும் பூஜைகள் செய்யப்படுகின்றன. 
  
இக்கோயிலில் கண்ணகிக்கும் தனிச்சந்நதி உள்ளது. இடது கையில் சிலம்பும் வலது கையில் செண்டும் ஏந்திய நிலையில் அருள் புரிகிறார். கண்ணகிக்கு அடைக்கலம் கொடுத்த ஆயர் குலப்பெண்  *மாதரி* **இடைச்சி அம்மனாக** வடக்கு நோக்கி காட்சி தருகிறாள். இக்கோயில் 1500 வருடங்கள் பழமையானது. தல மரம் வில்வமரம் மற்றும் அரசமரம்; தீர்த்தம் வைகை. 

## சன்னதிகள்
அய்யனார், பைரவர், ஐயப்பன் ஆகியோர் பிராகாரத்தில் உள்ளனர். விநாயகர், மீனாட்சி - சுந்தரேசுவரர், மயில் மீது அமர்ந்த முருகப்பெருமான் ஆகியோர் கிழக்கு நோக்கி கோயில் கொண்டுள்ளனர். முன் மண்டபத் தூண்களில் அஷ்ட காளி சிற்பங்கள் உள்ளன. **பேச்சியம்மன்** தெற்கு திசை நோக்கி கோயில் கொண்டுள்ளாள். கருப்பசாமியும், துர்க்கையும் வடக்கு நோக்கி கோயில் கொண்டுள்ளனர்.

 

## சிறப்பு
மீனாட்சி கோயிலுக்குள் மற்ற கோயிலிலிருந்து சுவாமியோ அம்மனோ உள்ளே செல்ல முடியாது. ஆனால் இக்கோயில் தெய்வமான செல்லத்தம்மன் மட்டும் மீனாட்சி அம்மன் கோயிலுக்குள் சென்று வரும் அனுமதி பெற்றிருப்பது சிறப்பாகும்.

## வேண்டுதல்கள் மற்றும் பரிகாரங்கள்
*கோப குணம் மறைய, கணவன் - மனைவியரிடையே ஒற்றுமை அதிகரிக்க, திருமண பாக்கியம் கிடைக்க இங்கு வேண்டிக் கொள்கிறார்கள். பகைவர்களால் ஏற்படும் தொல்லைகள் நீங்கி குடும்பப் பிரச்னைகள் அகலவும் வேண்டுதல் நடக்கிறது.

*நாக தோசம் மற்றும் ராகு, கேது தோஷம் புத்திர தோஷம் உள்ளவர்கள் இங்குள்ள நாகராஜருக்கு பால், மஞ்சள் அபிஷேகம் செய்து குங்குமம் தடவிய பஞ்சுத்திரி மாலை அணிவிக்கின்றனர்.

*இங்குள்ள வன பேச்சி அம்மனிடம் வேண்டிக் கொண்டு குடும்ப சண்டை- பங்காளி சண்டை நீங்கி ஒற்றுமையாக இருக்க  விபூதி வாங்கிச் செல்கிறார்கள். 

*அம்மனுக்கு அபிசேகம் செய்து, துணி அணிவித்து நேர்த்திக்கடன் செலுத்துகின்றனர். கண்ணகிக்கு எலுமிச்சை மாலை, தாலிப்பொட்டு அணிவித்து பெண்கள் வழிபடுகின்றனர்.

## சிறப்பு நாட்கள்
*தை மாதம் மற்றும் ஆடி மாத வெள்ளிக்கிழமைகள் 
*நவராத்திரி நாட்கள்

## திருவிழா
செல்லத்தம்மன் கோயில், தை மாத பிரம்மோற்சவ திருக்கல்யாணத்தன்று செல்லதம்மன், மதுரை மீனாட்சியம்மன் கோயிலின் சிவன் சன்னதி முன்புள்ள ஆறு கால் மண்டபத்தில் எழுந்தருளுவாள். சிவன் சன்னதியிலிருந்து பட்டுப்புடைவை எடுத்து வந்து செல்லத்தமன்னுக்கு அணிப்பவர். பின்பு திருமாங்கல்யம் சூட்டப்படும். மறுநாள் செல்லத்தம்மன் திருமணப்பட்டுடன் தேரில் எழுந்தருளி பக்தர்களுக்கு காட்சி அளிப்பாள்.

## மதுரையின் காவல் தெய்வம்
மதுரை நகரின் காவல் தெய்வமாக அமைத்த காளி தேவி, பிற்காலத்தில் தன்னை வழிபடும் அடியவரின் துயரங்களை தீர்த்து இன்பம் நல்கியதோடு செல்வ வளமும் அருளியதால் *செல்வத்தம்மன்*  என்று அழைக்கபட்டாள். அந்த பெயரே பின்னர் மருவி  **செல்லத்தம்மன்** என்று வழங்கப்படலாயிற்று.

## இதனையும் காண்க
பேச்சியம்மன் கோயில்

## மேற்கோள்கள்


பகுப்பு:மதுரை மாவட்டத்திலுள்ள அம்மன் கோயில்கள்
பகுப்பு:கண்ணகி கோயில்கள்
பேச்சியம்மன் கோயில், மதுரை

**பேச்சியம்மன் கோயில்** என்பது மதுரை நகரத்தின் சிம்மக்கல் பகுதியில், வைகை ஆற்றின் தென்கரையில், பேச்சியம்மன் படித்துறையில் அமைந்துள்ளது.

## கோயிலின் சிறப்பு
இக்கோயிலில் வெள்ளிக்கிழமைகளில் மதியம் 12 மணிக்கு பேச்சியம்மனை நினைத்து மண் விளக்கு ஏற்றினால் பெண் சாபம் விலகும் மோட்சம் கிட்டும்

## வேண்டுதல்கள்
*பேச்சில் குறைபாடு உள்ளவர்களும், பேச்சுத்திறமை வேண்டுபவர்களும் பேச்சி அம்மனை வழிபட்டால், பேச்சு குறைபாடு நீங்கி பேச்சுத்திறமை வளரும் என்பது நம்பிக்கை.
*ராகு கேது தோஷம் உள்ளவர்கள் இங்குள்ள நாகருக்கு அபிஷேக, அர்ச்சனை செய்தால் தோசம் நீங்கும்.

## சன்னதிகள்
பேச்சியம்மன் கோயிலில் விநாயகர், முருகன், மீனாட்சி சுந்தரேஸ்வரர், மகாலட்சுமி, சரஸ்வதி, தட்சிணாமூர்த்தி, காளி, துர்க்கை, தத்தாத்ரேயர், ஆஞ்சநேயர், நவகிரகம், கருப்பசாமி, இருளப்பசாமி, ஐயனார், வீரமலை, பெரியண்ணன், சின்னண்ணன், சப்த கன்னியர் ஆகியோரை ஒரே இடத்தில் வழிபடலாம்.

## மேற்கோள்கள்


## வெளி இணைப்புகள்
* பேச்சியம்மன் கோயில், சிம்மக்கல், மதுரை, காணொளிக் காட்சி
 	 	 

பகுப்பு:மதுரை மாவட்டத்திலுள்ள அம்மன் கோயில்கள்
பெ. தெ. லீ. செங்கல்வராய நாயக்கர்

**பெ. தெ. லீ.  செங்கல்வராய நாயக்கர்** (இவர் **பெ. தெ. லீ. செங்கவராய நாயகர்** என்றும் அழைக்கபடுகிறார், *P. T. Lee Chengalvaraya Naicker*, 1829-1874) என்பவர் ஒரு வள்ளலாவார். இவர் காஞ்சிபுரத்தை அடுத்த ஊவேரி என்னும் சிற்றூரில் வளர்ந்தவர். இவர் சென்னை இராணுவத்தில் துபாசியாகப் (மொழிபெயர்ப்பாளர்) பணிபுரிந்தார். இவர் தன் சொந்த சம்பாத்தியத்தில் சேர்த்த சொத்துகள் மூலம் ஏழைகள், அனாதைக் குழந்தைகள் பயன் பெறும் வகையில் பல சமுதாய சேவைகளைச் செய்தவராவார்.

## அறப்பணிகள்
1857 இல் சென்னையில் கொடும் பஞ்சம் ஏற்பட்டது. அப்போது சூளை கர்னல் காலிஸ் சாலையில் தான் வசித்துவந்த வீட்டிற்கு அருகில் கொட்டகை அமைத்து அதில் கஞ்சித் தொட்டியைத் திறந்து மக்களுக்கு இலவசமாக உணவு வழங்கினார். 1866 இல் பஞ்சத்தினால் பாதிக்கப்பட்ட ஒரிசா மக்களுக்கு பல இலட்சம் மதிப்புள்ள உணவு, உடை உள்ளிட்ட உதவிப்பொருட்களை கப்பலில் ஏற்றி அனுப்பினார். சுமார் ஒரு இலட்ச ரூபாய் செலவில் *வேதாந்த வித்யா விலாச சபா* என்ற பெயரிலான அச்சுக் கூடத்தை தன் வீட்டுக்கு அருகில் துவக்கினார். அந்த அச்சுக்கூடத்தில் ஆழ்வார்களின் பக்திப் பாடல்கள் போன்றவற்றை தெலுங்கு மொழியில் மொழிபெயர்த்து வெளியிட்டார்.

காஞ்சிபுரத்தை அடுத்து, அரக்கோணம் சாலையில் கோவிந்தவாடி அகரம் என்ற ஊரின் வடக்கே *விருது நதி சீறாறு* என்னும் ஆறு பாய்கிறது. அந்த ஆற்றிலிருந்து *கம்மவார்பாளையம்* வழியாக தனது பூர்வீக கிராமமான *புத்தேரி*க்கு ஏறக்குறைய நான்கு கி.மீ தொலைவுக்கு ஒரு கால்வாயை வெட்டினார். அக்கால்வாயை அப்பகுதி மக்கள்  *செங்கல்வராயன் கால்வாய்* என்று அழைக்கின்றனர். காஞ்சிபுரத்திலிருந்து அரக்கோணம் வழியாக திருப்பதிக்கு பாதயாத்திரையாக செல்லும் பக்தர்களுக்காக *ஊவேரி*யில் ஒரு சத்திரத்தை அமைத்தார். அந்தச் சத்திரத்தில் தங்கிச் செல்லும் பக்தர்களுக்கு சாதி வேறுபாடு இன்றி உணவு அளிக்கவும் ஏற்பாடு செய்தார். தனக்கு கீழே, *ஷாட் அன்கோ* நிறுவனத்தில் பணியாற்றியவர்கள், தனக்கு கல்வி புகட்டிய ஆசிரியர்கள், தன்னுடைய தோட்டத்தில் பணியாற்றிய பணியாளர்கள், தனது குடும்ப உறுப்பினர்கள் போன்றோருக்கு தன் காலத்திற்குப் பிறகு ஓய்வூதியம் வழங்க தன் உயிலின் வழியாக ஏற்பாடு செய்தார்.

செங்கல்வ நாயக்கர் நாட்டிற்கு தொழிற் கல்வி மிகவும் அவசியம் என்று கருதினார். எனவே தொழிற் கல்வி பள்ளி ஒன்றைத் தொடங்கி, அப்பள்ளியில் தாய் தந்தையரற்ற, பொருளாதாரத்தில் நலிவுற்ற பிள்ளைகளுக்கு இலவசமாக உணவு, உறைவிடத்துடன் கல்வியளிக்க ஏதுவாக தனது சொத்துக்கள் அனைத்தையும் உயில் மூலம் எழுதி அறக்கட்டளை ஒன்றை ஏற்படுத்தினார். இதன்படி 1880இல் ஆதரவற்றோர் தொடக்கப்பள்ளி ஒன்று தொடங்கப்பட்டது. 1886 இல் அது வணிக பயிற்சிப் பள்ளியாகவும், தொழிற் பயிற்சிப் பள்ளியாகவும் மாற்றப்பட்டது. இந்தியாவில் தொழிற் கல்விக்காக தொடங்கப்பட்ட முதற்பள்ளி என்ற பெயரைப் பெற்றது. இது தற்போது பலதொழில்நுட்பக் கல்லூரியாகச் செயல்பட்டுவருகிறது.  வள்ளல் பி. டி. லீ. செங்கல்வராய நாயக்கர் அறக்கட்டளை, வேப்பேரி, சென்னை-7 என்ற முகவரியில் கடந்த 145 ஆண்டுகளாக அறக்கட்டளை செயல்பட்டு வருகிறது. இவ்வறக்கட்டளை மூலம் பல்வேறு கல்வி நிறுவனங்களான, மருத்துவம், தொழிற்கல்வி, பொறியியற்கல்வி போன்ற கல்வி நிறுவனங்கள் உருவாக்கப்பட்டு அதில் ஏழை, எளிய மக்கள் பயன் பெறும்வகையில் செயல்பட்டு வருகின்றன.

## மேற்கோள்கள்

பகுப்பு:1829 பிறப்புகள்
பகுப்பு:1874 இறப்புகள்
பகுப்பு:காஞ்சிபுரம் மாவட்ட நபர்கள்‎
பகுப்பு:புரவலர்கள்
பகுப்பு:சென்னையின் வரலாறு
திண்டுக்கல் கிழக்கு வட்டம்

** திண்டுக்கல் கிழக்கு வட்டம்** , தமிழ்நாட்டின் திண்டுக்கல் மாவட்டத்தின் ஒன்பது வட்டங்களில் ஒன்றாகும்.  இந்த வட்டத்தின் தலைமையகமாக திண்டுக்கல் நகரம் உள்ளது. இந்த வட்டத்தின் கீழ் 40 வருவாய் கிராமங்கள் உள்ளன.

## தோற்றம்
இப்புதிய வட்டம்  திண்டுக்கல் வட்டத்தின் கிழக்குப் பகுதிகளைக் கொண்டு 12 பிப்ரவரி 2014 அன்று நிறுவப்பட்டது. 

## மேற்கோள்கள்

பகுப்பு:திண்டுக்கல் மாவட்ட வட்டங்கள்
அரசனா மலை

**அரசனா மலை**, இந்தியாவின் தெற்குப் பகுதியில் உள்ள தமிழ்நாட்டின் நடுப்பகுதியில் ஈரோடு மாவட்டத்தில் உள்ள பெருந்துறை அருகே அமைந்துள்ள ஒரு சிறிய மலை ஆகும்.

## மேற்கோள்கள்

பகுப்பு:ஈரோடு மாவட்டத்திலுள்ள மலைகள்
மாத்தளை பாக்கியம் தேசிய கல்லூரி

**மாத்தளை பாக்கியம் தேசிய கல்லூரி** (Pakkiyam National College) என்பது இலங்கையின் மாத்தளை மாவட்டத்தில் உள்ள ஒரு கல்லூரியாகும். இது ஒரு பெண்கள் கல்லூரி. மகாத்மா காந்தி இலங்கை வருகை தந்தபோது, மாத்தளை வந்து 1927ஆம் ஆண்டு மே 16ஆம் நாள் இப்பாடசாலைக்கான அடிக்கல்லை நாட்டிவைத்தார். அதன் நினைவுச்சின்னமாக காந்தி மண்டபம் என்னும் ஒரு மண்டபம் கட்டப்பட்டுள்ளது.

இக்கல்லூரியானது கந்தசாமி, பாக்கியம் கந்தசாமி ஆகியோரால் நிறுவப்பட்டதாகும். இது 1929 செப்டெம்பர் 9 அன்று சேர் பொன்னம்பலம் இராமநாதனால் திறந்து வைக்கப்பட்டது. இப்பாடசாலையின் முதல் மாணவி விமலராணி கந்தசாமி ஆவார்.

## 1929இலிருந்து கல்லூரி முதல்வர்கள்
* லேய்லாண்டா (Leylanda), முதல்வராகப் பிரித்தானியாவிலிருந்து ஒரு பெண்.
* இலெச்சுமியம்மாள், கேரளாவிலிருந்து.
* கல்ட் கிரெட், பிரித்தானிய ஆங்கிலப் பெண்மணி.
* குளோரி நீல்சு, ஆங்கிலம் பயிற்றப்பட்ட இலங்கைத் தமிழர்.

### 1929 முதல் 1962 வரை இருந்த நான்கு அதிபர்கள்
* வெண்டபொனா (Wendapona) (1952-1955)
* டேவிட் (1955-1962)
* ய. கனகசபை (1962)

### அரசுப் பள்ளியாக மாற்றப்பட்ட பின்னர்
* சின்னையா (1962-1973)
* சு. இராசரத்தினம்
* ந. நாகமணி (1973)
* அபேசேகர (1974 -1992)
* செகதாம்பாள் நாகேந்திரன் (1993-02-15இலிருந்து)

## இன்றைய பாக்கியம் கல்லூரி
இன்றைய பாக்கியம் தேசிய கல்லூரியின் அதிபராக, சுலோசனா பஞ்சேந்திரராசன் கடமையாற்றுகிறார். தற்போது அங்கே ஏறத்தாழ ஆயிரத்து ஐந்நூறுக்கும் மேற்பட்ட மாணவர்கள் கல்வி கற்றுக்கொண்டிருக்கின்றனர். எழுபதுக்கும் மேற்பட்ட ஆசிரியர்கள் கடமையாற்றுகின்றனர். ஒன்று முதல் ஐந்தாம் வகுப்புகள் வரை கலவன் வகுப்புகளாகவும் ஆறு முதல் உயர்தரம் வரை மாணவிகளை மட்டும் கொண்டதாகவும் இப்பள்ளியானது அமைந்துள்ளது. இங்கு மாற்றுத்திறனாளிப் பிள்ளைகளுக்கான வகுப்புகளும் 2015ஆம் ஆண்டிலிருந்து ஆரம்பிக்கப்பட்டுள்ளது.

### உயர்தர வகுப்புகள்
மாத்தளையில் சிறந்த உயர்தரப் பெறுபேறுகளைப் பாக்கியம் தேசிய கல்லூரி பெற்றுள்ளது. இப்பாடசாலையில் உயர்தரத்தில் கலைப்பிரிவு, வர்த்தகப்பிரிவு, கணிதப்பிரிவு, விஞ்ஞானப்பிரிவு என்பன காணப்படுகின்றன. உயர்தரத்தில் மருத்துவபீடம், பொறியியற் பீடம், சட்டபீடம், கலைப்பீடம் போன்றவற்றுக்கு ஆண்டுதோறும் மாணவர்கள் இணைகின்றனர்.
### கல்லூரிக் கீதம்
வளமிகு மாத்தளை மாநகர் நடுவே 
:சுடர் விடும் நமது கல்லூரி
பாக்கிய வித்தியாலயமென்னும் பெயரால்
:பண்பை உயர்த்து நல்லேணி
தமிழொடு ஆங்கில சிங்கள மொழிகள்
:பயிற்றிடும் உத்தம பள்ளி
மும்மதம் போற்று நற் கோயில்-பல 
:பண்புகள் பயிற்றிடுமாமே-உயர்
கலைகளை வளர்த்திடுமாமே
:மலைகளும் நதிகளும் மிகு நகர்க்கணியாய்த்
திகழ்ந்து நீ ஒளி விடுவாயே
வாழ்க!  வாழ்க!  வாழ்க!
பாக்கிய வித்தியாலயம் வாழ்க!

## மேற்கோள்கள்

பகுப்பு:மாத்தளை மாவட்டத் தமிழ்ப் பாடசாலைகள்
பகுப்பு:மாத்தளை மாவட்டப் பாடசாலைகள்
ஆண்டான் அடிமை (திரைப்படம்)

**ஆண்டான் அடிமை** (*Aandan Adimai*)  என்பது 2001ஆவது ஆண்டில் வெளியான ஒரு இந்தியத் தமிழ்த் திரைப்படமாகும். மணிவண்ணன் இயக்கிய இத்திரைப்படத்தில்  சத்யராஜ், சுவலட்சுமி, திவ்யா உன்னி ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு இசையமைத்தவர் இசைஞானி இளையராஜா ஆவார்.

## நடிகர்கள்
*சத்யராஜ் - சிவராமன்
*சுவலட்சுமி - மகேசுவரி
*திவ்யா உன்னி - காயத்ரி
*ரஞ்சித்
*மணிவண்ணன்

## மேற்கோள்கள்

## வெளி இணைப்புகள்
*

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மணிவண்ணன் இயக்கிய திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
இரட்டைப் பிணைப்பு

வேதியியலில், **இரட்டைப் பிணைப்பு** *(double bond)* என்பது இரண்டு வேதியியல் தனிமங்களுக்கு இடையே உள்ள ஒருவகையான பிணைப்பாகும். இப்பிணைப்பு உருவாக்கத்தில் வழக்கமான இரண்டு எதிர்மின்னிகளுக்குப் பதிலாக நான்கு  பிணைப்பு  எதிர்மின்னிகள் பங்கேற்கின்றன. ஆக்சிசன் மூலக்கூற்றில் இரண்டு சோடி எதிர்மின்னிகள் பங்கீடு அடைகின்றன. கரிம மூலக்கூறான எத்திலீனில் இரண்டு கார்பன் அணுக்களுக்கு இடையில் இரண்டு சோடி எதிர்மின்னிகள் பங்கீடு அடைகின்றன. எனவே, இவ்விரு நிகழ்வுகளிலும் இரட்டைப் பிணைப்புகள் உருவாகின்றன. இரண்டு கார்பன் அணுக்களுக்கு இடையே உள்ள இரட்டைப் பிணைப்புக்கு மிகப்பொதுவான உதாரணமாக ஆல்க்கீன்களைக் கூறலாம். இரண்டு தனிமங்களுக்கு இடையில் பலவகையான இரட்டைப்பிணைப்புகள் காணப்படுகின்றன. உதாரணமாக, கார்பனைல் தொகுதியில் ஒரு கார்பன் அணுவுக்கும் ஓர் ஆக்சிசன் அணுவுக்கும் இடையில் ஓர் இரட்டைப் பிணைப்பு காணப்படுகிறது. இவற்றைத்தவிர அசோச் சேர்மங்கள் (N=N), இமைன்கள் (C=N), சல்பாக்சைடுகள் (S=O) போன்றன பிற எடுத்துக்காட்டுகளாகும். இரட்டைப் பிணைப்பின் அடிப்படைக் குறியீடாக இணைப்புக் கொள்ளும் இரண்டு தனிமங்களின் குறியீடுகளுக்கு இடையில் இரண்டு சிறிய இணைகோடுகள் வரைந்து காட்டப்படுகின்றன. அச்சுவடிவில் சொல்வதென்றால் இதைச் சமக்குறிக்கு இணையாகச் சொல்லலாம். இரட்டைப் பிணைப்புகள் முதன்முதலில் புகழ்வாய்ந்த உருசிய வேதியியலாளர் அலெக்சாண்டர் பட்லெரோவால் வேதிக் குறியீடுகளுக்காக அறிமுகப்படுத்தப்பட்டது.

கார்பனுடன் இணைந்துள்ள இரட்டைப் பிணைப்புகள் ஒற்றைப் பிணைப்புகளைவிட வலிமையானவையும் குட்டையானவையுமாகும். இவற்றின் பிணைப்பு வரிசையெண் இரண்டு ஆகும். இரட்டைப் பிணைப்புகளில் உள்ள எதிர்மின்னிகளின் எண்ணிக்கையும் அதிகமென்பதால் அவை இரட்டைப் பிணைப்பின் வினைத்திறனை அதிகரிக்கச் செய்கின்றன.

## மேற்கோள்கள்

பகுப்பு:வேதிப் பிணைப்பு
பெயரீட்டுத் தரநிலை

உயிரியல் வகைப்பாட்டில், **பெயரீட்டுத் தரநிலை** என்பது, பெயரீட்டுப் படிநிலையில், ஒரு உயிரினம் அல்லது உயிரினக் குழுக்கள் இருக்கும் சார்பு இடத்தைக் குறிக்கும். இனம், பேரினம், குடும்பம், வகுப்பு, இராச்சியம் போன்றவை பெயரீட்டுத் தரநிலைக்கு எடுத்துக்காட்டுகள்.

ஒரு குறித்த தரநிலைக்குக் கீழேயுள்ள தரநிலையில் உள்ள இனங்கள் குறிவான பொதுமைப் பண்பும் கூடிய தனிப்பண்புகளும் கொண்டவையாக இருக்கும். அதே வேளை அதற்கு மேலேயுள்ளவை கூடிய பொதுமைப் பண்புகளைக் கொண்டவை. அவை பொது மூதாதைகளிடம் இருந்து பெற்ற இயல்புகளின் ஊடாக ஒன்றுடன் ஒன்று தொடர்பு கொண்டவையாக உள்ளன. எந்தவொரு உயிரினத்தையும் பொறுத்தவரை இனத் தரநிலையும், அதன் பேரினம் குறித்த விளக்கமும் அடிப்படையானவை. அதாவது, ஒரு குறித்த உயிரினத்தை அடையாளம் காட்டுவதற்கு முதல் இரு தரநிலை தவிர்ந்த பிற தரநிலைகளைக் குறிப்பிடுவது பொதுவாகத் தேவையற்றது.

## மேற்கோள்கள்

பகுப்பு:உயிரியல் வகைப்பாடு
பகுப்பு:உயிரியல் துறைச்சொற்கள்
மலைச்சிங்கம்

**மலைச்சிங்கம்** (*Cougar*) என்னும் விலங்கு பூனைக் குடும்பத்தினைச் சேர்ந்த ஒரு பாலூட்டி. இவ்விலங்கு அமெரிக்காவைத் தாயகமாகக் கொண்டது. பூமா, கூகர், பாந்தர் முதலிய பெயர்களினால் இவை அறியப்படுகின்றன. உலகின் வடக்கு அரைக்கோளத்தில் பரவலாகக் காணப்படும் பெரிய காட்டுவிலங்கு இதுவேயாகும். அமெரிக்கக் கண்டத்திலேயே ஜாக்குவாருக்கு அடுத்து மிகப்பெரிய பூனைவகை விலங்கும் இதுவே.

## மேற்கோள்கள்

பகுப்பு:கொன்றுண்ணிகள்
நைனிதால் வங்கி

**நைனிதால் வங்கி வரையறுக்கப்பட்டது** (NTB) மற்றும் **நைனிதால் வங்கி** என அறியப்படுவது, இந்தியாவில் செயற்பட்டுவரும், பட்டியலிடப்பட்ட தனியார்த் துறையைச் சார்ந்த வணிக வைப்பகம் ஆகும். இவ்வைப்பகம், கோவிந்த் வல்லப பந்த் மற்றும் ஷா சமூகத்தினரால் 1922ஆம் ஆண்டில் நிறுவப்பட்டது. மேலும் இவ்வைப்பகமானது, இந்தியாவின் இரண்டாவது பெரிய பொதுத்துறை  வங்கியான பரோடா வங்கியின் துணை வங்கியாகும். பரோடா வங்கியானது, 1975ஆம் ஆண்டு முதல் நைனிதால் வங்கியின் 98.6 விழுக்காடு பங்குகளைக் (தோராயமாக 99%) கொண்டுள்ளது. இவ்வைப்பகம் தனது கிளைகளை உத்தராகண்ட மாநிலத்திலிருந்து உத்தரப் பிரதேச மாநிலத்திற்கும் விரிவாக்கி வருகிறது. இவ்வைப்பகமானது இராச்சசுத்தான், தில்லி, அரியானா மாநிலங்களில் 130இற்கும் அதிகமான கிளைகளைக் கொண்டுள்ளது. 2012ஆம் ஆண்டு நிலவரப்படி உரூபாய் 55 பில்லியன் அளவிற்கு வணிக நடவடிக்கைகளை மேற்கொள்கிறது. மேலும் இது இந்திய ரிசர்வ் வங்கியால், பட்டியலிடப்பட்ட வணிக வங்கியாக அறிவிக்கப்பட்டது.

## மேற்கோள்கள்

## வெளி இணைப்புகள்
*

பகுப்பு:இந்திய வங்கிகள்
நூலுக்குப் பெயரிடும் முறை

**நூலுக்குப் பெயரிடும் முறை** என்று நன்னூல் சில வழிமுறைகளை விளக்கியுள்ளது.

## பெயரிடும் முறைகள்
ஒரு நூலுக்குப் பெயரிடும்போது பின்பற்றக்கூடிய வழிமுறைகளாக நன்னூல் காட்டுவது:
# நூலுக்குரிய முதல் நூலின் பெயர் - இராமாயணம், பாரதம் 
# நூலை இயற்றிய கருத்தாவின் பெயர் - அகத்தியம், தொல்காப்பியம்
# நூலின் அளவை முன்னிறுத்தும் பெயர் - நாலடியார், புறநானூறு
# நூலில் காணப்படும் பெரும்பான்மைப் பொருளின் பெயர் - களவியல்
# நூலில் அமைந்திருக்கும் பொதுப் பொருளின் பெயர் - அகப்பொருள்
# நூலைச் செய்வித்தவனை முன்னிறுத்தும் பெயர் - வீரசோழியம்
# நூலின் இயல்பை முன்னிறுத்தும் பெயர் - சிந்தாமணி, நன்னூல்
# நூலில் கூறப்படும் பொருளில் சிறப்புடையதின் பெயர் - வெற்றிவேற்கை, ஆத்திச்சூடி
# நூலின் காரணத்தை முன்னிறுத்தும் பெயர் - நிகண்டு 
முதலான காரணங்களின் அடிப்படையில் ஒரு நூலுக்குரிய பெயர் அமையும்.

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்